מייגן מורוני

מייגן מורוני (באנגלית: Megan Moroney; נולדה ב-9 באוקטובר 1997) היא זמרת-יוצרת אמריקאית בתחום מוזיקת הקאנטרי.

 ביוגרפיה 
מורוני נולדה בסוואנה, ג'ורג'יה, וגדלה בדאגלסוויל שבמדינה זו, במשפחה מוזיקלית. יש לה אח, קונור, המשמש כיום כעורך דין. כבר בילדותה החלה להאזין למוזיקת קאנטרי ולמדה לנגן בפסנתר. היא למדה בבית הספר התיכון רוברט ס. אלכסנדר, שם השתתפה בפעילויות כמו עידוד ותיאטרון מוזיקלי. לאחר מכן, פנתה ללימודי חשבונאות באוניברסיטת ג'ורג'יה באת'נס והייתה חברה באחוות "קאפה דלתא".

במהלך לימודיה באוניברסיטה, פתחה מורוני הופעה עבור ג'ון לנגסטון ושימשה כמתמחה אצל קריסטיאן בוש, חבר הצמד "שוגרלנד". לאחר שסיימה את לימודיה, עברה לנאשוויל בשנת 2020 כדי להתחיל קריירה מוזיקלית. הקשר עם בוש הוביל אותה להכיר פזמונאים נוספים, וב-2021 היא הוציאה את הסינגל הראשון שלה, "Wonder", ואחריו את המיני-אלבום הראשון שלה, Pistol Made of Roses.

בשנת 2022, שחררה את הסינגל "Tennessee Orange", שהופק על ידי בוש. השיר זכה לפופולריות רבה בפלטפורמות סטרימינג והכניס את מורוני לראשונה למצעד הבילבורד הוט 100. בעקבות הצלחת השיר, חתמה מורוני בחברת התקליטים "אריסטה נאשוויל", אך לאחר סגירת החברה, הועברה לחברת "קולומביה רקורדס נאשוויל".

ב-5 במאי 2023 יצא אלבום הבכורה שלה, Lucky, אשר כלל את הסינגלים "Tennessee Orange" ו-"I'm Not Pretty". האלבום הגיע ל-40 המקומות הראשונים במצעד הבילבורד 200 וזכה לשבחים ממגזין "רולינג סטון". גרסה מורחבת של האלבום יצאה ב-22 בספטמבר 2023. באוקטובר 2023, פרסמה גרסת כיסוי לשיר של כריס סטייפלטון, "", שהפכה לזמינה בפלטפורמות סטרימינג נוספות בינואר 2024.

בשנת 2024, שיתפה פעולה עם להקת Old Dominion בשיר "Can't Break Up Now" ושחררה את הסינגל "No Caller ID" וגרסה מורחבת לאלבום Lucky. ב-12 ביולי 2024 יצא אלבומה השני, , וב-1 בנובמבר 2024 הוציאה את אלבום חג המולד הראשון שלה, מיני-אלבום בשם Blue Christmas...Duh.

אלבומה השלישי, Cloud 9, עתיד לצאת ב־20 בפברואר 2026 ויכלול בין היתר את השירים "6 Months Later" ו־"Beautiful Things". בשנת 2026, מורוני מתכננת לצאת לסיבוב ההופעות The Cloud 9 Tour שייפתח ב־29 במאי בקולומבוס, אוהיו, ויכלול 43 תאריכים בארצות הברית, בקנדה, באירופה ובבריטניה.

 חיים אישיים 
לאחר יציאת השיר "Tennessee Orange", הופצו שמועות על מערכת יחסים בין מורוני לזמר הקאנטרי מורגן וולן, לאחר שצולמה לובשת חולצה של קבוצת הכדורגל של טנסי השייכת לו. בשנת 2024 אישרה מורוני כי היו ביחד, אך ציינה כי "זו לא הייתה מערכת יחסים אמיתית". מאז נפרדו, אך הם נותרו חברים.

מורוני חיה בנאשוויל מאז 2020 והיא אוהדת מושבעת של קבוצת הפוטבול ג'ורג'יה בולדוגס.

 דיסקוגרפיה 
 אלבומים 
 2023: Lucky
 2024: 
 2026: Cloud 9

 מיני-אלבומים 
 2022: Pistol Made of Roses
 2024: Blue Christmas...Duh

 פרסים ומועמדויות 
פרסשנהקטגוריהעבורתוצאהמקורפרס האקדמיה למוזיקת קאנטרי2023הזמרת החדשה של השנהמייגן מורוני2024זמרת השנהשיר השנה"Tennessee Orange"המדיה החזותית של השנהאירוע המוזיקה של השנה"Can't Break Up Now"2025אלבום השנהAm I Okay?זמרת השנהמייגן מורוניפרס המוזיקה של CMT2023הקליפ פורץ הדרך הנשי של השנה"Tennessee Orange"הביצוע הדיגיטלי לראשונה של CMT של השנה2024הביצוע הדיגיטלי לראשונה של CMT של השנה"I'm Not Pretty"קליפ השנה – אישהקליפ שיתוף פעולה של השנה"Can't Break Up Now"פרסי איגוד מוזיקת הקאנטרי2023שיר השנה"Tennessee Orange"האמן החדש של השנהמייגן מורוני2024זמרת השנההאמן החדש של השנהקליפ השנה"I'm Not Pretty"2025אלבום השנהAm I Okay?זמרת השנהמייגן מורוניסינגל השנה"Am I Okay?"שיר השנהקליפ השנהאירוע מוזיקלי של השנה"You Had To Be There" (בהשתתפות קני צ'זני)פרס המוזיקה האמריקאית2025זמרת קאנטרי אהובהמייגן מורוניאלבום קאנטרי אהובAm I Okay?פרס בחירת הקהל2024זמרת הקאנטרי של השנהמייגן מורוניפרס הווידאו קליפים של MTV2025הקאנטרי הטוב ביותר"Am I Okay?"פרס המוזיקה של בילבורד2023זמרת קאנטרי מובילהמייגן מורוני2024 פרסי המוזיקה של iHeartRadio2024אמן הקאנטרי החדש הטוב ביותרמייגן מורוניפרס הכוכב החברתיאלבום בכורה אהובLucky

 קישורים חיצוניים 



 הערות שוליים 

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:זמרות קאנטרי אמריקאיות
קטגוריה:אמני אריסטה רקורדס
קטגוריה:אמני קולומביה רקורדס
קטגוריה:אמניות קולומביה רקורדס
קטגוריה:אמריקאים שנולדו ב-1997
קטגוריה:אמריקאיות שנולדו ב-1997